中國共產黨第十五次全國代表大會

中國共產黨第十五次全國代表大會於1997年9月12號至18號响北京召開，大會正式代表2048人、特邀代表60人，代表當時全國5900萬黨員。此外，唔係十五大代表嘅十四屆中央委員會委員、候補委員同中央紀律檢查委員會委員，唔係十五大代表或特邀代表嘅黨內部分老同志，同埋其他有關嘅同志296人列席咗呢次大會。大會重邀請咗國家副主席、全國人大常委會黨外副委員長、全國政協黨外副主席，各民主黨派、全國工商聯負責人同無黨派人士，同埋全國人大、全國政協常委中响京黨外人士同部分少數民族、宗教界人士等140位作為來賓列席大會開幕式同閉幕式。

大會嘅議程係：聽取同審查十四屆中央委員會嘅報告；審查中央紀律檢查委員會嘅工作報告；審議通過《中國共產黨章程修正案》；選舉第十五屆中央委員會；選舉新一屆中央紀律檢查委員會。

李鵬主持咗大會開幕式。江澤民代表第十四屆中央委員會向大會作咗題為《高舉鄧小平理論偉大旗幟，把建設有中國特色社會主義事業全面推向二十一世紀》嘅報告。

大會批准咗江澤民代表十四屆中央委員會所作嘅報告；通過咗關於十四屆中央委員會報告嘅決議；通過咗關於中央紀律檢查委員會工作報告嘅決議；通過咗關於《中國共產黨章程修正案》嘅決議。

大會通過決議，將鄧小平理論確立為中國共產黨嘅指導思想並寫入黨章，明確規定中國共產黨以馬克思列寧主義、毛澤東思想、鄧小平理論作為自己嘅行動指南。

大會以無記名投票方式，選舉出第十五屆中央委員會委員193名，中央候補委員151名，中央紀律檢查委員會委員115名。

中國共產黨第十五次全國代表大會高舉鄧小平理論偉大旗幟，總結咗中國改革同建設嘅新經驗，將鄧小平理論確定為黨嘅指導思想，把依法治國確定為治國嘅基本方略，將堅持公有製為主體、多種所有制經濟共同發展，堅持按勞分配為主體、多種分配方式並存，確定為中國响社會主義初級階段嘅基本經濟制度同分配製度。中共十五大對建設有中國特色嘅社會主義事業嘅跨世紀發展作出咗全面部署。

一中全會 
中國共產黨第十五屆中央委員會第一次全體會議於1997年9月19號响北京舉行。江澤民主持會議並作咗重要講話。全會選舉咗中央政治局委員、候補委員，中央政治局常務委員會委員，中央委員會總書記；根據中央政治局常務委員會嘅提名，通過咗中央書記處成員；決定咗中央軍事委員會組成人員；批准咗中央紀律檢查委員會第一次全體會議選舉產生嘅書記、副書記同常務委員會委員人選。名單如下：

中央政治局委員、候補委員
中央政治局委員：丁關根、田紀雲、朱鎔基、江澤民、李鵬、李長春、李嵐清、李鐵映、李瑞環、吳邦國、吳官正、遲浩田、張萬年、羅幹、胡錦濤、姜春雲、賈慶林、錢其琛、黃菊、尉健行、溫家寶、謝非
中央政治局候補委員：曾慶紅、吳儀
中央政治局常務委員會委員：江澤民、李鵬、朱鎔基、李瑞環、胡錦濤、尉健行、李嵐清
中央委員會總書記：江澤民
中央書記處書記：胡錦濤、尉健行、丁關根、張萬年、羅幹、溫家寶、曾慶紅
中央軍事委員會主席、副主席、委員
主席：江澤民
副主席：張萬年、遲浩田
委員：傅全有、于永波、王克、王瑞林
中央紀律檢查委員會書記、副書記、常務委員會委員
書記：尉健行
副書記：韓杼濱、曹慶澤、何勇、周子玉、夏贊忠、劉麗英
常務委員會委員：馬馼、劉麗英、祁培文、李至倫、李登柱、何勇、周子玉、趙洪祝、袁純清、夏贊忠、曹慶澤、尉健行、彭鋼、韓杼濱、傅傑

二中全會 
中國共產黨第十五屆中央委員會第二次全體會議於1998年2月25號至26號响北京舉行。全會審議通過咗中央政治局提出，經與黨內外協商形成嘅，擬向九屆全國人大一次會議推薦嘅國家機構領導人員人選名單同擬向全國政協九屆一次會議推薦嘅全國政協領導人員人選名單，決定將上述兩個名單分別向九屆全國人大一次會議主席團同全國政協九屆一次會議主席團推薦。全會審議通過咗《國務院機構改革方案》，建議國務院將呢個方案提交九屆全國人大一次會議審議。

三中全會 
中國共產黨第十五屆中央委員會第三次全體會議於1998年10月12號至14號响北京舉行。全會由中央政治局主持。中央委員會總書記江澤民作咗重要講話。

呢次會議集中研究農業同農村問題，全會審議通過咗《中共中央關於農業和農村工作若干重大問題的決定》。全會高度評價農村改革二十年所取得嘅巨大成就同創造嘅豐富經驗。全會按照十五大確定嘅中國社會主義初級階段嘅基本綱領同總體部署，從經濟、政治、文化三個方面，提出咗由而家起到2010年，建設有中國特色社會主義新農村嘅奮鬥目標，確定咗實現呢啲目標必須堅持嘅方針。全會強調，以公有制為主體、多種所有制經濟共同發展嘅基本經濟體制，以家庭承包經營為基礎、統分結合嘅經營制度，以勞動所得為主同按生產要素分配相結合嘅分配製度，必須長期堅持。全會指出，發展農村生產力，推進農業現代化，係一項長期任務。必須著力解決制約中國農業長期穩定發展嘅突出問題，全面提高農業綜合生產能力。全會認為，實現農村經濟同社會嘅協調發展，保持農村社會穩定，必須切實加強農村基層民主法制建設、社會主義精神文明建設、基層黨組織同幹部隊伍建設。

全會按照黨章規定，決定遞補中央委員會候補委員歐澤高為中央委員會委員；決定增補曹剛川為中央軍事委員會委員。

四中全會 
中國共產黨第十五屆中央委員會第四次全體會議於1999年9月19號至22號响北京舉行。全會審議通過咗《中共中央關於國有企業改革和發展若干重大問題的決定》。全會認為，國有企業係國民經濟嘅支柱。完成十五大確定嘅中國跨世紀發展嘅宏偉任務，建立同完善社會主義市場經濟體制，保持國民經濟持續快速健康發展，必須大力促進國有企業嘅體制改革、機制轉換、結構調整同技術進步。全會高度評價國有企業响推進中國經濟社會發展同鞏固社會主義制度中嘅重要作用。全會確定咗由而家起到2010年國有企業改革同發展嘅主要目標同必須堅持嘅指導方針。全會強調，完成呢一項歷史任務，首先要盡最大努力實現國有企業改革同脫困嘅三年目標。全會指出，建立現代企業制度，係國有企業改革嘅方向，係公有制與市場經濟相結合嘅有效途徑。要繼續推進政企分開，按照國家所有、分級管理、授權經營、分工監督嘅原則，積極探索國有資產管理嘅有效形式。全會認為，改善國有企業資產負債結構同減輕企業社會負擔，要同深化企業內部改革、建立新機制、加強科學管理結合起嚟。全會指出，適應全球產業結構調整嘅大趨勢同國內外市場需求嘅變化，必須加快國有企業嘅技術進步同產業升級。全會強調，加強同改善黨嘅領導，係加快國有企業改革同發展嘅根本保證。

全會決定增補胡錦濤為中央軍事委員會副主席，郭伯雄、徐才厚為中央軍事委員會委員。

全會審議並通過咗《中共中央紀律檢查委員會關於許運鴻問題的審查報告》。全會決定，撤銷許運鴻中央委員會候補委員職務，開除佢黨籍。鑒於許運鴻嘅有啲問題涉嫌觸犯刑律，由司法機關對佢依法處理。

五中全會 
中國共產黨第十五屆中央委員會第五次全體會議於2000年10月9號至11號响北京舉行。全會審議並通過咗《中共中央關於制定國民經濟和社會發展第十個五年計劃的建議》。朱鎔基就《建議》草案作咗說明。

全會高度評價咗改革開放20幾年特別係「九五」計劃以嚟，中國經濟建設同社會發展所取得嘅巨大成就。深入分析咗世紀之交中國改革開放同現代化建設面臨嘅國際同國內形勢，認為由新世紀開始，中國將進入全面建設小康社會，加快推進現代化嘅新嘅發展階段。今後五到十年，係中國經濟同社會發展嘅重要時期，係進行經濟結構戰略性調整嘅重要時期，亦係完善社會主義市場經濟體制同擴大對外開放嘅重要時期。全會按照十五大對新世紀中國現代化建設嘅總體展望同部署，提出咗「十五」時期中國經濟社會發展嘅主要奮鬥目標：國民經濟保持較快發展速度，經濟結構戰略性調整取得明顯成效，經濟增長質量同效益顯著提高，為到2010年國內生產總值比2000年翻一番奠定堅實基礎；國有企業建立現代企業制度取得重大進展，社會保障制度比較健全，完善社會主義市場經濟體制邁出實質性步伐，响更大範圍內同更深程度上參與國際經濟合作同競爭；就業渠道拓寬，城鄉居民收入持續增加，物質文化生活有較大改善，生態建設同環境保護得到加強；科技教育加快發展，國民素質進一步提高，精神文明建設同民主法制建設取得明顯進展。會議認為，發展係硬道理，係解決中國所有問題嘅關鍵。實現國民經濟持續快速健康發展，必須以提高經濟效益為中心，對經濟結構進行戰略性調整。呢個係提高國民經濟嘅整體素質，擴大國內需求，增強國際競爭力嘅根本性措施。會議認為，不斷提高城鄉居民嘅物質同文化生活水平，係發展經濟嘅出發點同歸宿。推進社會主義現代化建設，必須實現經濟發展同社會全面進步。建設社會主義精神文明，發展有中國特色社會主義文化，係社會主義現代化建設嘅重要內容同保證。進入新世紀，繼續推進現代化建設、完成祖國統一、維護世界和平同促進共同發展，係中國必須抓好嘅三大任務。黨嘅建設，係實現呢三大任務嘅根本保證。

全會按照黨章規定，決定遞補中央候補委員岳海岩、黃智權、王正福為中央委員。

全會審議並通過咗《中共中央紀律檢查委員會關於徐鵬航同志問題的審查報告》。全會決定：撤銷徐鵬航中央委員會候補委員職務，給予佢留黨察看二年處分。

六中全會 
中國共產黨第十五屆中央委員會第六次全體會議於2001年9月24號至26號响北京舉行。全會高度評價江澤民响慶祝中國共產黨成立八十周年大會上嘅講話。一致認為，講話全面回顧同系統總結咗中共八十年嘅光輝歷程同基本經驗，圍繞响新嘅歷史條件下建設一個乜嘢樣嘅黨同點樣建設黨呢個基本問題，深刻闡述咗「三個代表」重要思想嘅科學內涵，進一步闡明咗中共响新世紀嘅歷史任務同奮鬥目標，係一篇馬克思主義嘅綱領性文獻，對進一步做好黨同國家嘅各項工作，具有重大而深遠嘅意義。

全會全面分析咗進入新世紀黨面臨嘅新形勢新任務，認為呢次會議着重研究黨嘅作風建設係適時同必要嘅。全會審議通過咗《中共中央關於加強和改進黨的作風建設的決定》。

全會審議通過咗《關於召開黨的第十六次全國代表大會的決議》，確定黨嘅十六大於2002年下半年响北京召開。呢次大會，係新世紀中國進入全面建設小康社會、加快推進社會主義現代化嘅新嘅發展階段召開嘅極為重要嘅會議，係全黨、全國各族人民政治生活中嘅一件大事。

全會按照黨章規定，決定遞補中央候補委員湯洪高為中央委員。

全會審議並通過咗《中共中央紀律檢查委員會關於石兆彬問題的審查報告》、《中共中央紀律檢查委員會關於李嘉廷問題的審查報告》。全會決定：撤銷石兆彬、李嘉廷中央委員會候補委員職務，給予佢哋開除黨籍處分。

七中全會 
中國共產黨第十五屆中央委員會第七次全體會議於2002年11月3號至5號响北京舉行。會議決定，中國共產黨第十六次全國代表大會於2002年11月8號响北京召開。

全會討論並通過咗十五屆中央委員會向黨嘅第十六次全國代表大會嘅報告，討論並通過咗《中國共產黨章程》，全會決定將呢兩個文件提請黨嘅第十六次全國代表大會審議。

全會審議並通過咗《中共中央紀律檢查委員會關於王雪冰問題的審查報告》。全會決定，撤銷王雪冰中央委員會候補委員職務，給予佢開除黨籍處分。

全會總結咗十五大以嚟五年嘅工作，回顧咗1989年十三屆四中全會以嚟改革開放同社會主義現代化建設嘅歷史進程。全會認為，呢十三年嚟，國際局勢風雲變幻，中國改革開放同社會主義現代化建設嘅進程波瀾壯闊，以江澤民為核心嘅第三代中央領導集體，高舉鄧小平理論偉大旗幟，團結帶領全黨同全國各族人民，堅持黨嘅十一屆三中全會以嚟嘅路線唔動搖，從容應對嚟自各方面嘅困難同風險，改革開放取得歷史性突破，中國嘅綜合國力大幅度躍升，祖國和平統一大業取得重大進展，人民生活總體上實現咗由溫飽到小康嘅歷史性跨越，開創咗建設有中國特色社會主義事業嘅嶄新局面。呢十三年取得嘅巨大成就，必將載入中華民族偉大復興嘅光輝史冊。呢十三年積累嘅寶貴經驗，對建設有中國特色社會主義事業具有長遠嘅指導意義。

全會以鄧小平理論同「三個代表」重要思想為指導，全面分析咗新世紀黨面臨嘅國際國內形勢同肩負嘅歷史任務，就中國新世紀新階段改革開放同社會主義現代化建設嘅若干重大問題，進行咗深入討論，為十六大嘅召開作咗充分嘅準備。

中國共產黨全國代表大會